Zhantas/Cleaned-Kyrgyz_Wikipedia huggingface dataset:
Суу акысы

Суу акысы – жаратылыш байлыгын пайдалангандыгы үчүн сөзсүз төлөнүүчү салыксыз төлөмдөрдүн бир түрү. Курулуштарды, техникалык каражаттарды же дагы башка түзүмдөрдү колдонуу менен, түздөнтүз пайдалануучу уюмдар менен ишкерлер суу пайдалануу акысын төлөөчүлөр болуп саналат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Суу белгилер

Суу белгилер – кагаздагы өзгөчө тунук жерлер; белгилүү бир таризге ээ. С. б-и менен анык өзү экенин текшерүүнү жеңилдетүү үчүн акча белгилери жасалгаланат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Суу керектөөчү

Суу керектөөчү – суу пайдалануучудан белгиленген тартипте өз керектөөлөрүн камсыз кылуу үчүн суу алуучу жак.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Суу мыйзамдары

Суу мыйзамдары – сууну коргоо жана пайдалануу тармагындагы коомдук мамилелерди жөнгө салуучу ченемдик укуктук актылардын тутуму.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Суу объекти

Суу объекти – кургак жер бетинин чеги бар табигый тариздеринде же жер алдыларында топтолгон суулар, суу режиминин көлөмү жана чектери. С. о-не анын аймагында жайгашкан өзөн суулар, көлдөр, мөңгүлөр, карлар, саздар жана башка жер үстүндөгү булактар, ошондой эле жер алдындагы суулар, анын ичинде дарылык-минералдык жана кайнар суулар кирет. С. о. табигый ресурстардын түрү катары жарандык укуктун өзгөчө объектиси болуп саналат. С. о-не карата ээлик кылуу түшүнүгү толук өлчөмдө колдонулбайт, анткени анда топтолгон суулар тынымсыз кыймылда жана суу алмашуу абалында болот. С. о-не жеке менчик укугунун предмети катары негизинен объект гана каралат. С. о-не жана аларды пайдалануу укугуна карата, эгер КР суу мыйзамдарында башка жагдайлар каралбаса, жалпы жарандык мыйзамдардын эрежелери колдонулат. С. о-не менчик ээси болбогон адамдар аларга карата төмөнкүдөй укуктарга ээ болоору мүмкүн: узак мөөнөткө пайдалануу; кыска мөөнөткө пайдалануу; чектелүү пайдалануу (суу сервитуту). С. о. биринчи иретте калктын ичүүсүнө жана турмуш-тиричиликтик керектөөлөрүн канагаттандырууга берилет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Суу пайдалануу

Суу пайдалануу – суу ресурстарын пайдалануунун аркыл тариздерин жөнгө салуучу суу укугундагы негизги институттардын бири. КР суу мыйзамдарында С. п-нун үч түрү айырмаланат: узак мөөнөттүү, кыска мөөнөттүү жана чектелүү ( суу сервитуту ). С. п. максаттуу белгилери боюнча чарбалык (өнөржайлык, унаалык, ирригациялык ж. б.), жаратылышты коргоочу, рекреациялык, илимий, өзгөчө кырдаалдагы жана башка болуп айырмаланат. КР суу мыйзамдарында жалпы эреже катары ал үчүн акы төлөө принциби белгиленген.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Суу пайдалануучу

Суу пайдалануучу – суу объектисин пайдаланууга укук берилген жак.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Суу ресурстары

Суу ресурстары – суу объектеринде топтолгон жер алдындагы жана жер үстүндөгү суулардын баары.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Суу сервитуту

Суу сервитуту – суу объектисинен чектелүү пайдалануу укугу. Жарандык мыйзамдардагы сервитуттар тууралуу жалпы жоболор С. с-на карата КР суу мыйзамдарына карама-каршы келбегендей деңгээлде колдонулат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Суу укугу

Суу укугу – сууну коргоо жана пайдалануу боюнча коомдук мамилелерди жөнгө салуучу укуктук ченемдердин тутуму, ошондой эле тийиштүү илимий жана окуу сабагы. С. у. мыйзамдардын өзалдынча тармагы болуу менен, ошол эле учурда экологиялык адам укугунун тармакчасы болуп саналат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Суу фонду

Суу фонду – баардык суу объектилеринин жыйындысы, алар баскан жерлер, анын ичинде суу сактоочу аймактарга бөлүнүп берилген аянттар жана аларда топтолгон суу ресурстары. КР С.ф. мамлекеттин менчиги болуп саналат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Суу фондусуна караштуу жер

Суу фондусуна караштуу жер – С. ф. к. ж-ге суу бети ээлеген жерлер (дарыя, көл, суусактагыч, канал) саз, мөңгү, гидротехникалык жана суу чарба курулуштары, ошондой эле аларга караштуу тилкелер кирет. Белгиленген тартиптеги улуксаты болсо, ал жерлер курулуш куруу жана пайдалануу, калкты таза суу менен камсыз кылуу, денсоолугун чыңдоо, турмуш-тиричилик керектөөлөрүн канагаттандыруу, ошондой эле суу чарбасы, айыл чарбасы, өнөр жайы, жаратылышты коргоо, балык чарбасы, энергетика, унаа керектөөсү үчүн колдонулат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Суу чарба ишмердиги

Суу чарба ишмердиги – жарандардын же 
юридикалык жактардын суу объекттерин пайдаланууга, калыбына келтирүүгө жана 
коргоого байланышкан ишмердиктери.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Суу чарба объекти

Суу чарба объекти – суу объекттерин жана 
алардын суу ресурстарын пайдаланууга, калыбына келтирүүгө жана коргоого 
байланышкан курулма. С. ч. о-сине сууну жөнгө салуу, пайдалануу жана коргоо үчүн 
арналган байланыштыруучу, туташтыруучу, жөнгө салуучу комплекстери, тазалоочу 
жана башка техникалык жабдуулары менен жасалма каналдар, суу арыктары, суу 
сактагычтар, көлмөлөр, көлчөлөр кирет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Суубекетке жеткирилди, алымдар төлөндү (deq)

Суубекетке жеткирилди, алымдар төлөндү (deq) – Инкотермс эрежеси боюнча коюлган шарт. Ал боюнча сатуучу өз товарын келишимде көрсөтүлгөн суубекеттеги макулдашылган жайга чейин андан ары ташып кетүү үчүн «тазаланган» түрүндө жеткирип берүүгө милдеткер болот. Сатуучу товардын белгиленген жерге жеткирилгенге чейинки баардык тобокелчилиги менен чыгымдарын көтөрөт. Сатып алуучу сатуучу тарабынан жеткирилип, карамагына тапшырган товарды суубекеттеги макулдашылган жайда кабыл алууга, бекетте товар кабыл алынган учурдан тартып, анын башка чыгымдары менен тобокелчилигин өзү тартууга милдеттүү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сууну булгоо

Сууну булгоо – КР кылмыш-жаза мыйзамдарында каралган экологиялык кылмыш; ал суунун (жер үстүндөгү жана жер астындагы) саркынды суулар, өндүрүш, тиричилик ж. б. калдыктар менен таштандылардын түрлөрүнөн улам булгануусунун натыйжасында калктын денсоолугуна зыян алып келүүсү жана оор кесепеттерге кабылтуусу менен мүнөздөлөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Суучулдар паспорту

Суучулдар паспорту – ээсинин инсандыгын күбөлөндүрүүчү ырасмий документ. С.п. чет өлкөгө чыгуучу кемелерде иштөөчү же чет өлкө кемелеринде иштөө үчүн кеме ээси тарабынан ишсапарына жөнөтүлгөн адамдарга, анын ичинде окуу жайларынын курсанттарына, уюмдардын кол алдында турган кемелерде иш таршырмасын аткаруу үчүн ишсапарына жиберилген жумушчуларга, ошондой эле четөлкө каттамдарына чыгуучу суучулдардын эрезеге жеткен үйбүлө мүчөлөрүнө берилет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сыйбелгилер (регалийлер)

Сыйбелгилер (регалийлер) (лат. regalis – падышалык) –1) феодалдык Европада кандайдыр бир кирешелерди (сот айыптарын, базар алымдарын ж. б.) алууга падышалык артыкчылыктар, б. а. казынанын кирешелик артыкчылыктары. Бул маанисинде «С.» аталгысы азыркыга чейин юридика илиминде кээде «чарбасыз С.», «бажы С-и.», «сот С-и.» деген сөз айкаштарында колдонулат. 2) монархтык бийликтин сырткы белгилери – таажы, падышанын асатаягы ж. б. Кээде артыкчылык белгилери да (ордендер, медалдар) С. деп аталган.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сыйлык

Сыйлык – 1) ишмердиктин кайсы бир чөйрөсүндө өзгөчө эмгек сиңиргендиги үчүн сыйлоо чарасы. Сыйлык акчалай жана натуралай, жекече жана жамааттык болот; 2) эмгек укугунда кызматчыга акчалай төлөп берүү (эреже катары, эмгек акы төлөөнүн сыйлык тутумунун алкагында); 3) опциондун сатып алуучусу тарабынан сатуучуга (жазылуучуга) төлөнүүчү чоңдук (сумма); 4) камсыздандыруучу тарабынан камсыздануучуга камсыздандыруу полисинин кармоочусуна камсыздандыруу учуру келип жеткен учурда полисте шартталган милдеттенмени төлөп берүү милдетин алганы үчүн төлөнүүчү акчалар.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Сыйлыктар
Сыноо мөөнөтү

Сыноо мөөнөтү – КР эмгек укугунда жалдоочунун жумушчунун ишкер сапатын текшере турган, ал эми жумушчу өзү иштей турган жердеги эмгек шарты жана чогуу иштей турган эмгек жамааты менен тааныша турган мезгил аралыгы. Сыноо мезгилинин аралыгында жумушчуга карата эмгек жөнүндөгү мыйзамдар, ошондой эле ошол ишканада, мекемеде же уюмда түзүлгөн жамааттык келишим колдонулат. Эгер мыйзам тарабынан башка шарттар каралбаса, С. м. 3 айдан ашык созулбайт. Ага иштөөгө убактылуу жараксыз болгон жана жумушчу белгилүү себептер менен жумушка чыкпаган күндөр буга кошулбайт. С. м-нүн шарттары эмгек келишиминде, жумушка алуу жөнүндөгү буйрукта (тескемеде) көрсөтүлүүгө тийиш. Эгер мындай шарттар көрсөтүлбөсө, С. м-сүз эле ишке кабыл алынган болуп эсептелет. Жумушка кабыл алууда С. м. төмөнкүлөргө белгиленбейт: 18 жашка тололек балдарга; кесипчилик окуу жайын бүтүргөндөргө; ал адамга арналган жерге калкты жумуш менен камсыз кылуу боюнча мамлекеттик органдар тарабынан жиберилген майыптарга; боюнда бар жана 3 жашка тололек баласы бар аялдарга. Башка уюмга, башка ишке которулган адамдарга карата да С. м. колдонулбайт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сырбилги

Сырбилги – техникалык же дагы башка маселелерди чечүү үчүн зарыл болгон билим, тажырыйба жана өндүрүш сырлары. С-ге кире турган маалыматтар кандайдыр бир мамлекеттик органдар тарабынан каттоого жана коргоого (м.: патент, күбөлүк ж. б.) алынбайт. КР жарандык мыйзамдарында С. деген аталгы колдонулбайт, ошондуктан аны коргоону камсыз кылуу үчүн жарандык мыйзамдын жалпы жоболору (карасанатай атаандаштыктан коргоого багытталган кызматтык жана коммерциялык сыр жөнүндөгү ченем, келишимдик жана деликтик укук ченемдери, кылмыш белгилери бар болсо, жазык-укуктук ченеми) пайдаланылат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сырсактоо энтамгасы

Сырсактоо энтамгасы – мамлекеттик сырды сактоо мыйзамдарына ылайык, документтин өзүнө жана/же аны коштогон документацияларга коюлуп, анын сырсактоо даражасын айкындай турган дареккат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сыртка чыгуу туризми

Сыртка чыгуу туризми – КРде туруктуу жашабаган адамдардын КРдин чегиндеги саякаты же жер которуп жүрүүсү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сыртынан билинбеген кылмыштуулук

Сыртынан билинбеген кылмыштуулук – жасалган кылмыштар жөнүндөгү иштерди иликтөөчү же кароочу органдардан жашыруун кылмыштар; ушул органдар тарабынан ашкереленбеген жана криминалдык эсепке кирбеген, б. а. каттоодон өтпөгөн кылмыш – жазалануучу жосун.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өтө жарды өлкөлөр

Өтө жарды өлкөлөр – 1971-жылы БУУнун Башкы Ассамблеясы тарабынан кабыл алынган чен-өлчөмгө ылайык, улуттук дүң өнүмү жан башына эсептегенде 100 АКШ долларынан ашпаган, кайра иштетүү өнөржайынын улуттук дүң өнүмүндөгү үлүшү 10 пайыздан жогору болбогон жана 15 жашка чейинки калкынын сабаттуулугу 20 пайыздан ашпаган өлкөлөр.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өтө зарылдыктын чегинен чыгуу

Өтө зарылдыктын чегинен чыгуу – КР кылмыш-жаза мыйзамдары боюнча келтирилген коркунучтун жана коркунуч жоюлган шарттардын мүнөзүнө жана деңгээлине ачык туура келбеген, көрсөтүлгөн кызыкчылыктарга тете же болтурбай койгон залалдардан да арбын залалдарды келтирүү. Ө. з. ч. ч. атайылап залал келтирилген учурларда кылмыш-жаза жоопкерчилигине кириптер кылат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өтө зарылчылык (аргасыздык)

Өтө зарылчылык (аргасыздык) – кылмыш-жаза укугунда кылмыш жосунун жокко чыгара турган жагдайлардын бири. Ө. з-тан улам укук коргоо кызыкчылыгы үчүн залал келтирилген болсо, т. а. эгер ал ошол адамдын же дагы башка жактын кертбашына жана укугуна, коомдун жана мамлекеттин кызыкчылыгына карата келтирилген коркунучту жоюу үчүн ошол жагдайда андан башка каражаттарды колдонуу мүмкүн болбосо жана келтирилген коркунучка караганда келтирилген залалдын зыяны азыраак болсо, ал аракет кылмыш болуп эсептелбейт. Ө. з. эрежеси администрациятивдик жоопкерчиликке карата да колдонулат. КР жарандык укугунда Ө. з. түшүнүгү кылмыш-жаза жана административдик укуктар менен иш жүзүндө дал келет. Бирок, жалпы тартип боюнча, Ө. з-тын болушу келтирилген зыяндын ордун толтуруу жоопкерчилигинен бошотпойт. Ошол эле учурда, сот мындай зыяндын келип чыгуу жагдайын эске алуу менен зыяндын ордун толтуруу жоопкерчилигин кызыкчылыгы үчүн зыян келтирилген үчүнчү жакка оодарышы мүмкүн, же болбосо, зыян келтирген жакты да, үчүнчү жакты да зыяндын ордун толтуруу жоопкерчилигинен толук же жарым-жартылай бошотушу мүмкүн.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Амангелди Абдувапов

thumb|Амангелди Абдувапов.

Жазуучу жана публицист Амангелди Абдувапов Кара-Суу районунун Жоош айылында 1947-жылы туулган. 
Туулган айылындагы Токтогул атындагы орто мектепти аяктаган соң, Кара-Суу совхозунда жумушчу болуп иштеген. 1970-жылдан «Агартуу», «Победа» орто мектептеринде, 1978-жылдан №59 кесиптик-техникалык окуу жайында кадрлар бөлүмүнүн начальниги болуп иштеген. 

Ош педагогикалык институтунун филология факультетин сырттан окуп бүтүрүп, Кара-Суу районундагы Т.Бердибаев атындагы орто мектепте иштеп келген. 
1960-жылы «Кыйраган өрүкзар» деген чыгармасы райондук «Эмгек майданы» гезитине жарыяланып, кийин бир нече аңгемелер жыйнагы, документалдуу повести жарыкка чыккан.
1997-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
 Кыргыз тилинде 
 Күн бетинде жүгүргөн жоокер: Аңгемелер. – Ош, 1993. – 48 б.
 Акыркы мечит: Аңгемелер. – Ош, 1996. – 20 б. 
 Мухит жамгырдан жаралат: Даректүү баян. – Ош, 1997. – 112 б. 
 Өмүрдөгү издер: Эскерүүлөр. – Ош, 1999. – 48 б.

 Колдонулган адабият 
 Кыргыз Республикасынын жазуучулары / 2-том. Кыргыз Республикасынын Интеллектуалдык менчик мамлекеттик кызматы (Кыргызпатент) – Б.: 2011. – б. Түзүүчүлөр: А.Чекиров, Ө.Калыева. 

Категория:Кыргыз жазуучулары‎
Категория:Туулгандар 1947-жылы
Категория:Кара-Суу району
Сабыралы Абдукаримов

200px|right|thumb|Сабыралы Абдукаримов
Сабыралы Абдукаримов Таш-Көмүр шаарында 1963-жылы 20-июнда туулган. Акын. Эмгек жолун 1980-жылы Аксы районундагы «Жаңы-Турмуш» (азыркы «Аксы турмушу») гезитинде иштөөдөн баштаган. Кийин Фрунзе шаарындагы Кыргыз ССРинин Мамлекеттик телекөрсөтүү жана радиоуктуруу комитетиндеги «Кыргызтелефильм» студиясында үн оператору, «Таш Көмүр жарчысы», «Нарын нуру» гезиттеринде атайын кабарчы, бөлүм башчы, Араван райондук «Достук» гезитинде жооптуу катчы, 1991-жылдан Кызыл-Кыя шаарындагы «Мезгил жарчысы» гезитинде башкы редактор, 2008-жылдан Ош шаарындагы «Үмүт нуру» коомдук адабий көркөм гезитинин башкы редактору болуп иштеп келет. 
1979-жылы алгачкы «Тоолор» аттуу ыры «Аксы турмушу» гезитине жарыяланып, кийин ырлары облустук, республикалык гезиттерде, «Учкун» альманахында жарыяланган.
2006-жылы чыгармачыл жаштардын республикалык «Нурборбор» коомдук бирикмесинин Баткен облусу боюнча коомдук башталышта төрагасы болуп дайындалган.
2002-жылдан бери Кыргыз Республикасынын Жазуучулар союзунун мүчөсү.
 Жарык көргөн китептери 
Кыргыз тилинде
 Кош данек: Ырлар. – Таш көмүр басмаканасы, 1990. – 96 б.
 Мамактан тамган махабат: Ырлар – Жалал-Абад шаардык басмаканасы, 2004. – 150 б.
 Желедеги күн: Ырлар жана поэма. – Б.: Көкө Теңир, 2006. – 108 б.
 Казань асманы: Ырлар жана поэма. – Ош шаардык басмаканасы, 2010. – 210 б.
 Колдонулган адабият 
 Кыргыз Республикасынын жазуучулары / 2-том. Кыргыз Республикасынын Интеллектуалдык менчик мамлекеттик кызматы (Кыргызпатент) – Б.: 2011. – б. Түзүүчүлөр: А.Чекиров, Ө.Калыева. 

категория:Адабият
категория:Инсандар
Шарифжон Абдураззоков

200px|thumb|right|Шарифжон Абдураззоков
Акын Шарифжон Абдураззоков 1930-жылы Баткен облусунун Кадамжай районунун Үч-Коргон айылында туулган. 1952-жылы Маргалан шаарындагы мугалимдерди даярдоочу институтту бүтүргөн. Кесиби – тажик тили жана адабияты мугалими. Үч-Коргондогу А.С.Пушкин, “Кылыз-Шоро”, С.Айни атындагы орто мектептерде кырк жылдан ашуун мугалим болуп эмгектенген. 1958–1962-жж. Үч-Коргон районунда уюштурулган тажик тилиндеги “Мелдеш желеги” жана “Алга” деп аталган гезиттердин алгачкы редактору болуп иштеген.
“Кыргыз Республикасынын элге билим берүү отличниги” болгон жана тажик Республикасынын “Өзгөчө кызматы үчүн” медалы менен сыйланган. Тажик, өзбек тилдеринде жазган акын. 2009-жылдан Кыргыз Республикасынын Улуттук жазуучулар союзунун мүчөсү.

 Жарык көргөн китептери 
 Атанын насыяты: Ырлар. – Дүйшөмбү: Девиштич, 2005. – 158 б.
 Турмуш тажрыйбасы: Ырлар. – Дүйшөмбү: Адиб, 2007. – 192 б.
 Өмүр өтсүн сени деп: Ырлар. – Б.: Гүлчынар, 2009. – 114 б.

 Колдонулган адабият 
 Кыргыз Республикасынын жазуучулары / 2-том. Кыргыз Республикасынын Интеллектуалдык менчик мамлекеттик кызматы (Кыргызпатент) – Б.:2011. Түзүүчүлөр: А.Чекиров, Ө.Калыева. 

категория:Адабият
категория:Инсандар
Турсунбек Абдыгулов

220px|right|thumb|Турсунбек Абдыгулов

Турсунбек Абдыгулов Фрунзе шаарында 1944-жылы 12-мартта туулган. Акын, драматург жана котормочу. Фрунзедеги №13 мектепти аяктагандан кийин Кыргыз мамлекеттик университетинин филология факультетинде окуган.

1969-жылы Советтик Армиянын катарына чакырылып, Панфилов дивизиясында лейтенант наамында мотоаткычтар взводунда командир болгон. 1972-жылы армиядан кайтып келгенден кийин Кыргыз мамлекеттик академиялык опера жана балет театрынын адабий бөлүмүнүн башчысы, 1978-жылдан «Советская Киргизия» гезитинде кабарчы, 1979-жылдан “КирТАГ” маалымат агенттигинин редактору, 1980-жылдан Кыргыз ССРинин Маданият министрлигинин редакциялык-репертуардык коллегиясынын редактору, 1986-жылдан ошол коллегиянын башкы редактору, 2000-жылдан Т.Абдумомунов атындагы Кыргыз улуттук академиялык драма театрынын музейинин директору болуп иштеген.

Адабий чыгармачылыгы 1963-жылы алгачкы ыры университеттин көп нускалуу гезитине басылып чыккандан башталып, кийин чыгармалары «Литературный Киргизстан» журналына «Комсомолец Киргизии», «Советская Киргизия», «Вечерний Фрунзе» гезиттерине жарыяланган.
Ал балеттик либреттолорду, бир актылуу жана көп актылуу пьесаларды жазган. Ал кыргыз драматургдары: Т.Абдумомуновдун, Ж.Садыковдун, М.Гапаровдун, Б.Калчабаеванын, А.Дыйканбаевдин, М.Тойбаевдин, Ш.Бейшеналиевдин, Э.Турсуновдун, С.Раевдин, К.Ажымудиновдун ж.б. 30га жакын пьесаларын орус тилине которгон. 

Ал 1-республикалык жаш акындар фестивалынын лауреаты. Кыргызстан ЛКЖС БКнын Ардак грамотасы менен сыйланган. 
1996-жылдан Кыргыз Республикасынын Жазуучулар союзунун мүчөсү. 

 Драмалык Чыгармалары 
 Балеттик либреттолору 
Белый пароход – музыкасы Э.Жумабаевдики, 1981-жылы Кыргыз мамлекеттик академиялык опера жана балет театрында коюлган. 

Полет журавлей – музыкасы С.Бактыгуловдуку, 1982 ж.

Айгүл – музыкасы М.Осмоновдуку, 1984 ж.

 Бир актылуу пьесалары 
Гүлнара – Ф.: «Сенин репертуарың» жыйнагы, 1982. – Кыргыз мамлекеттик университетинин элдик театры, 1980-ж. 

Прощай, мама! – Ош шаардык маданият үйү, 1990-ж.

Жолборс – мультфильмдин сценарийи.

 Көп актылуу пьесалары 
Дружные ребята –Токмок шаардык маданият үйүнүн куурчак театры, 1985-ж. 

Таалай үчүн күрөш – Ноокат райондук театры, 1987-ж. 

Сын генерала – «Заре навстречу» драмалык чыгармалар жыйнагына басылган, Кара-Балта шаардык маданият үйүндө элдик театрында коюлган.

Парад ротозеев – 1998-ж. 

 Колдонулган адабият 
 Кыргыз Республикасынын жазуучулары / 2-том. Кыргыз Республикасынын Интеллектуалдык менчик мамлекеттик кызматы (Кыргызпатент) – Б.: 2011. – б. Түзүүчүлөр: А.Чекиров, Ө.Калыева. 

категория:Адабият
категория:Инсандар